CELEX: 62019CN0872
Language: mt
Date: 2019-11-28 00:00:00
Title: Kawża C-872/19 P: Appell ippreżentat fit-28 ta’ Novembru 2019 mir-Repubblika Bolivarjana tal-Venezwela mis-sentenza mogħtija mill-Qorti Ġenerali (Ir-Raba’ Awla Estiża) fl-20 ta’ Settembru 2019 fil-Kawża T-65/18, Il-Venezwela vs Il-Kunsill

10.2.2020   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 45/27
            
         
      Appell ippreżentat fit-28 ta’ Novembru 2019 mir-Repubblika Bolivarjana tal-Venezwela mis-sentenza mogħtija mill-Qorti Ġenerali (Ir-Raba’ Awla Estiża) fl-20 ta’ Settembru 2019 fil-Kawża T-65/18, Il-Venezwela vs Il-Kunsill
      (Kawża C-872/19 P)
      (2020/C 45/25)
      Lingwa tal-kawża: l-Ingliż
      
         Partijiet
      
      
         Appellanti: Ir-Repubblika Bolivarjana tal-Venezwela (rappreżentanti: L. Giuliano u F. Di Gianni, avvocati)
      
         Parti oħra fil-proċedura: Il-Kunsill tal-Unjoni Ewropea
      
         Talbiet
      
      L-appellanti titlob li l-Qorti tal-Ġustizzja jogħġobha:
      
                  —
               
               
                  tannulla s-sentenza appellata sa fejn din ċaħdet ir-rikors bħala inammissibbli;
               
            
                  —
               
               
                  tiddikjara ammissibbli r-rikors ippreżentat mill-appellanti u tibgħat l-kawża lura lill-Qorti Ġenerali sabiex hija tiddeċiedi dwar il-mertu tal-kawża; u
               
            
                  —
               
               
                  tikkundanna lill-Kunsill iħallas l-ispejjeż ta’ dawn il-proċeduri u tal-proċeduri quddiem il-Qorti Ġenerali.
               
            
         Aggravji u argumenti prinċipali
      
      Insostenn tal-appell, l-appellanti tinvoka aggravju wieħed maqsum fi tliet partijiet.
      Il-Qorti Ġenerali interpretat ħażin il-kriterju ta’ inċidenza diretta previst fir-raba’ paragrafu tal-Artikolu 263 TFUE fid-dawl tal-ġurisprudenza Almaz-Antey:
      
                  1.
               
               
                  Il-Qorti Ġenerali applikat il-kriterju żbaljat sabiex tevalwa jekk id-dispożizzjonijiet ikkontestati (1) jikkonċernawx direttament lir-Repubblika Bolivarjana tal-Venezwela.
               
            
                  2.
               
               
                  Il-Qorti Ġenerali wettqet żball ta’ liġi peress li ma ħaditx inkunsiderazzjoni xi ċirkustanzi essenzjali tal-kawża inkwistjoni meta applikat il-kriterju ta’ inċidenza diretta kif stabbilit fil-kawża Almaz-Antey.
               
            
                  3.
               
               
                  Il-Qorti Ġenerali naqset milli tqis l-effetti fattwali tad-dispożizzjonijiet ikkontestati fuq ir-Repubblika Bolivarjana tal-Venezwela.
               
            
         (1)  Deċiżjoni tal-Kunsill (PESK) 2017/2074 tat-13 ta’ Novembru 2017 dwar miżuri restrittivi fid-dawl tas-sitwazzjoni fil-Venezwela (ĠU 2017, L 295, p. 60).